Komisija Fakulteta političkih nauka Univerziteta u Sarajevu za akademsko priznavanje inostrane visokoškolske kvalifikacije o završenom **MAGISTARSKOM STUDIJU kandidata KRSTE PEROVIĆA stečene na Centralnoevropskom Univerzitetu u Budimpešti, Kraljevina Mađarska,** u sastavu:

Prof. dr.Izet Beridan, predsjednik Komisije

Prof. dr. Nerzuk Ćurak

Prof. dr. Vlado Azinović

Prof. dr. Zarije Seizović

Prof.dr. Mirza Smajić

Nakon uvida u predočenu dokumentaciju, Komisija Vijeću Fakulteta političkih nauka Univerziteta u Sarajevu p o d n o s i

**I Z V J E Š T A J**

Rješenjem dekana Fakulteta političkih nauka Univerziteta u Sarajevu, br. 01-3-1164-2/19 od 22.10.2019. godine imenovani smo u Komisiju za akademsko priznavanje inostrane visokoškolske kvalifikacije o završenom MAGISTARSKOM STUDIJU kandidata KRSTE PEROVIĆA stečene na Centralnoevropskom Univerzitetu u Budimpešti, Kraljevina Mađarska.

U dokumentaciji, koju je Krsto Perović, državljanin Crne Gore, dostavio, uz zahtjev za akademsko priznavanje inostrane visokoškolske kvalifikacije,nalazi se:

1. Originalna diploma o završenom magistarskom studiju;
2. Ovjerena kopije diplome o završenom magistarskom studiju (prevod);
3. Originalan transkript modula položenih predmeta na jednogodišnjem magistarskom studiju;
4. Ovjerena kopija transkript modula položenih predmeta na jednogodišnjem magistarskom studiju;
5. Kopija diplome o završenom Pravnom fakultetu-diplomirani pravnik-Univerzitet u Beogradu;
6. Ovjerena kopija lične karte;
7. Biografija kandidata;
8. Uplatnica.

U Zahtjevu za priznavanje inostrane visokoškolske diplome kandidat Krsto Perović kao razlog naveo je namjeru upisa na doktorski studij.

Komisija je izvršila administrativnu i stručnu provjeru dostavljene dokumentacije.

Prema priloženoj dokumentaciji, utvrđeno je da je kandidat završio četverogodišnji studij na Pravnom fakultetu Univerziteta u Beogradu, stekavši zvanje diplomiranog pravnika.

Iz originalne diplome vidljivo je da je kandidat stekao zvanje magistra prava iz oblasti Uporednog ustavnog prava na Centralnoevropskom Univerzitetu u Budimpešti, dana 22.juna 2000. godine.

Podnosilac zahtjeva, kandidat Krsto Perović je prema dostavljenoj dokumentaciji završio Pravni fakultet (diplomirani pravnik) u četverogodišnjem trajanju, što je ekvivalent četverogodišnjem bakaleuratu (240 ECTS), a potom magistrirao na Centralnoevropskom Univerzitetu u Budimpešti, što je ekvivalent jednogodišnjem magistarskom studiju.

Iz dostavljene dokumentacije je vidljivo da je kandidat Krsto Perović ispunio uvjete za doktorski studij na Fakultetu političkih nauka Univerziteta u Sarajevu za šta je ispunjen osnovni uvjet završeni magistarski studij, a prethodno Pravni fakultet, što u ukupnom zbiru iznosi ekvivalentnih 300 ECTS.

Komisija predlaže Vijeću Fakulteta političkih nauka Univerziteta u Sarajevu da donese **Rješenje o akademskom priznavanju inostrane visokoškolske kvalifikacije, MAGISTAR PRAVA, iz oblasti Uporednog ustavnog prava stečene na Centralnoevropskom Univerzitetu u Budimpešti čime je ispunio osnovne uvjete za upis na doktorske studije.**

**KOMISIJA:**

**Prof. dr.Izet Beridan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prof. dr.Nerzuk Ćurak \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prof. dr.Vlado Azinović \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prof. dr. Zarije Seizović \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prof.dr. Mirza Smajić \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

U Sarajevu, 07.11.2019.godine